́ши у̀бо и на́съ грѣ́шныхъ, моля́щихся тебѣ̀ и прибѣга́ющихъ подъ̑ кро́въ тво́й:явѝ ми́лостивное предста́тельство твоѐ ѡ на́съ ко всевы́шнему, и исхода́тайствуй твои́ми бг҃опрія́тными мл҃твами вся̂ полє́зная ко сп҃се́нію ду́шъ и тѣле́съ на́шихъ:сохранѝ ст҃у́ю ѡби́тель сію̀, вся́кій гра́дъ и ве́сь и вся́кую страну̀ хрс̑тіа́нскую ѿ всѣ́хъ навѣ̂тъ вра́жіихъ:въ ско́рбехъ же и болѣ́знехъ на́шихъ подава́й на́мъ ру́ку по́мощи, да твои́мъ хода́тайствомъ и заступле́ніемъ, бл҃года́тію же и милосе́рдіемъ хрс̑та̀ бг҃а на́шегѡ, изба́вимся и мы̀ недосто́йніи, по ѿше́ствіи ѿ житія̀ сегѡ̀, шу́іягѡ стоя́нія, и да сподо́бимся десна́гѡ со всѣ́ми ст҃ы́ми во вѣ́ки вѣкѡ́въ